שבועון ישראלי בשפה הערבית. העיתון בשפה הערבית הרביעי בתפוצתו בישראל. נוסד ב-1987 בטייבה על ידי בסאם גאבר. מחזיק גם את אתר האינטרנט "פאנט"
השבועון "פנורמה" החל את דרכו כמקומון באזור המשולש והפך לעיתון בהפצה ארצית. כיום הוא נחשב לעיתון הרביעי בתפוצתו בשפה הערבית (למרות שבעלי העיתון טוען שעל פי סקרים שנעשו למענו, "פנורמה" הוא העיתון הנקרא ביותר במגזר הערבי). בסאם גאבר, ותיק "קול ישראל", ייסד את העיתון והוא הבעלים והעורך הראשי. כיום העיתון מעסיק כ-60 עובדים ומפעיל גם אתר אינטרנט, "פאנט", שפועל במקביל לשבועון. בתו, פרידה גאבר-בראנסי עובדת גם היא כעורכת בעיתון. קבוצת התקשורת של "פנורמה" התמודדה במכרז להקמת הרדיו המקומי עם קבוצת משקיעים ערבים יהודים שכללה גם את גודי שלום ניר מוזס, אבל הפסידה במכרז. מכיוון שבעלי העיתון עבד שנים ארוכות עבור כלי התקשורת העבריים, נתפס השבועון כמקורב לממסד הישראלי, ונוטה לרכך את זהותו הלאומית. עוד סיבה לתפיסה כי "פנורמה" מקורב לממסד היא העובדה שלשכת הפרסום הממשלתית נוהגת להעביר את נתח הפרסום הגדול ביותר לשבועון ולא לעיתונים הנפוצים יותר. עיקר סיפורי השבועון עוסקים בנושאים אזרחיים מקומיים ופנימיים, לצידם מביא השבועון גם סיפורים צבעוניים מהעולם הערבי. בסאם גאבר פרידה גאבר-בראנסי אברהים אבו עטא יוסף שדאד נאיף זידאני סמי עבד אל-חמיד (Panet) אתר העיתון "ערבים ברשת: המלחמה של פרידה גאבר ודיאנה חדד", הארון חתוכו, חדשות "נענע". "מדריך החברה הערבית", מרכז מוסאווא, 2005 "העיתונות הערבית בישראל כמכשיר לעיצוב זהות חדשה", ד"ר מוסטפא כבהא, מכון חיים הרצוג, 2006